कवि सम्मेलन: बेटियां भवानी हैं, चीर कर रख देंगी
छबड़ा. नागेश्वरपहाड़ी पर चल रहे शिवरात्रि मेेले में मंगलवार रात को अखिल भारतीय कवि सम्मेलन आयोजित किया गया। इसमें प्रदेश समेत अन्य राज्याें के कवियों ने वीर रस, शृंगार, हास्य रस गीत-गजलें सुनाकर श्रोताओं को भोर तक बांधे रखा।
कवि सम्मेलन की शुरुआत में इंदौर के कवि सत्येंद्र वर्मा, चेचट के अर्जुन अल्हड़, प्रतापगढ़ के पार्थ नवीन, भीलवाड़ा के दीपक पारीक ने लोगों को खूब गुदगुदाया। वहीं कोटा के निशामुनि गौड़, बारां के जगदीश जलजला, मुंबई के डाॅ. राजबुंदेली तथा फिरोजाबाद के ओमपाल निडर ने देशभक्ति की रचनाओं से श्रोताओं में वीर रस भर दिया। ओमपाल निडर ने वन्दे मातरम् कहना संप्रदायवाद है तो संप्रदायवादी हूं मैं... जैसी कविता से श्रोताओं में देशभक्ति का संचार कर दिया। कोटा के जगदीश सोलंकी की तिरंगा और अलविदा कविताओं ने श्रोताओं को भाव विभोर कर दिया। कवि निशामुनि गौड़, जगदीश जलजला, डाॅ. राज बुंदेली ने देशभक्ति की ओतप्रोत रचनाओं से श्रोताओं को बांधे रखा। शृंगार रस की कवियत्री उज्जैन की राशि पटेरिया ने दर्द के पहाड़ों को नीर करके रख देंगी, कंचनी कमानों का तीर करके रख देंगी, बुरी निगाहों तुम इतना याद रख लेनाए बेटियां भवानी हैं चीरकर रख देंगी... सुनाकर बेटियों काे भवानी का रूप बताया। जबलपुर की कवियत्री अर्चना अर्चन ने भी शृंगार रस की गजलें नारी सशक्तिकरण की कविताएं सुनाकर श्रोताओं को मंत्रमुग्ध कर दिया। कवि सम्मेलन के सूत्रधार कवि दीपक मेहता ने व्यंगात्मक काव्य पाठ से श्रोताओं को प्रभावित किया। संचालन देवास के शशिकांत यादव ने किया।
येरहे मंचासीन
कविसम्मेलन में मुख्य अतिथि भाजपा के वरिष्ठ नेता राजेश सिंघवी थे। विशिष्ट अतिथि पूर्व पालिकाध्यक्ष बिट्ठलदास गुप्ता, भंवरलाल वर्मा, पूर्व भाजपा नगर अध्यक्ष कैलाश जैन, पूर्व पार्षद सुरेश नागर, पालिकाध्यक्ष नीतू नागर, उपाध्यक्ष कपिल यादव, मेलाध्यक्ष अनिल गुप्ता, पार्षद बनवारी शर्मा, मनोज शर्मा, विनोद कुमार, सरोज सुमन, अधिशासी अधिकारी मनोज मालव, महेंद्र सुमन, मुकेश नागर, धीरज प्रजापत, सहवरित पार्षद भगवानस्वरूप भार्गव आदि मौजूद थे।
छबड़ा.कविता पाठ करती कवयित्री।
छबड़ा. कविता पाठ करते कवि।
छबड़ा. नागेश्वर पहाड़ी पर चल रहे मेले में मंगलवार रात को आयोजित कवि सम्मेलन में उपस्थित श्रोता।
hin_Deva hin_Deva hin_Deva hin_Deva mai_Deva awa_Deva awa_Deva awa_Deva